Τζιμ Ίνχοφ

Ο Τζέιμς Μάουντεν Ίνχοφ (αγγλικά: James Mountain "Jim" Inhofe, 17 Νοεμβρίου 1934 - 9 Ιουλίου 2024), ήταν Αμερικανός πολιτικός και επιχειρηματίας, που υπηρέτησε ως Γερουσιαστής των Ηνωμένων Πολιτειών για την πολιτεία της Οκλαχόμα από τον Νοέμβριο του 1994 έως το 2023. Ήταν μέλος του Ρεπουμπλικανικού Κόμματος. 

Από τον Φεβρουάριο του 2021 έως τη λήξη της θητείας του το 2023, διατέλεσε ως εξέχων μέλος της Επιτροπής Ενόπλων Υπηρεσιών της Γερουσίας των Ηνωμένων Πολιτειών. Από το 2018 έως τον Φεβρουάριο του 2021, διατέλεσε πρόεδρος της Επιτροπής. Επίσης, έχει διατελέσει πρόεδρος της Επιτροπής Περιβάλλοντος και Δημοσίων Έργων της Γερουσίας των Ηνωμένων Πολιτειών, από το 2015 έως το 2017 και από 2003 έως το 2007.

Προηγουμένως, υπηρέτησε ως Μέλος της Βουλής των Αντιπροσώπων των Ηνωμένων Πολιτειών για την 1η κογκρεσιακή περιφέρεια της Οκλαχόμα, από τον Ιανουάριο του 1987 έως τον Νοέμβριο του 1994. Επίσης, υπηρέτησε ως 32ος Δήμαρχος της Τάλσα, από το 1978 έως το 1984, ως Μέλος της πολιτειακής Γερουσίας της Οκλαχόμα για την 35η περιφέρεια, από το 1969 έως το 1977, καθώς και ως Μέλος της πολιτειακής Βουλής των Αντιπροσώπων της Οκλαχόμα από την 70η περιφέρεια, από το 1967 έως το 1969.

Εξελέγη πρώτη φορά στην Γερουσία των Ηνωμένων Πολιτειών, σε ειδική εκλογή που πραγματοποιήθηκε τον Νοέμβριο του 1994 στην Οκλαχόμα, όπου και εξελέγη με ποσοστό 55.2% έναντι 40.0% του τότε Δημοκρατικού ανθυποψηφίου του. Το 1996, εξελέγη για να υπηρετήσει πλήρη θητεία. Επανεκλέχθηκε στο αξίωμα, το 2002, το 2008, το 2014 και το 2020. Στις εκλογές του 2020, επανεξελέγη με ποσοστό 62.9% έναντι 32.8% της Δημοκρατικής ανθυποψήφιάς του. 

Τον Φεβρουάριο του 2022, ανακοίνωσε ότι θα παραιτηθεί από την έδρα του, την τελευταία ημέρα του 117ου Κογκρέσου των Ηνωμένων Πολιτειών, στις 3 Ιανουαρίου 2023, προκειμένου να αποσυρθεί από την πολιτική. Τον Νοέμβριο του 2022, θα πραγματοποιηθεί ειδική εκλογή, προκειμένου να αναδειχθεί διάδοχός του.

Ο Ίνχοφ, αποτέλεσε ένα από τα πιο συντηρητικά μέλη της Γερουσίας των Ηνωμένων Πολιτειών. Επίσης, ήταν αρνητής της κλιματικής αλλαγής, καθώς επίσης, ήταν υποστηρικτής της συνταγματικής απαγόρευσης των γάμων του ιδίου φύλου.

 Βιογραφία 
Ο Τζιμ Ίνχοφ, γεννήθηκε τον Νοέμβριο του 1934 στο Ντι Μόιν της Άιοβα, και μεγάλωσε στην Τάλσα της Οκλαχόμα. Αποφοίτησε από το Λύκειο "Tulsa Central High School" στην Τάλσα, το 1953. Σπούδασε Οικονομικά στο Πανεπιστήμιο της Τάλσα, και έλαβε πτυχίο (BA) το 1973. Υπηρέτησε στο σώμα του Στρατού των Ηνωμένων Πολιτειών από το 1956 έως το 1958. 

Πριν την ενασχόλησή του με την πολιτική, εργάστηκε ως Κτηματομεσίτης, καθώς και ως επιχειρηματίας Ακινήτων για περίπου 30 χρόνια, έως την εκλογή του στο Κογκρέσο το 1986.  

 Προσωπική ζωή και θάνατος 
Ο Ίνχοφ, ήταν παντρεμένος με την Κέι Κίρκπατρικ από το 1959 έως τον θάνατό του, με την οποία έχουν αποκτήσει μαζί 4 παιδιά. Διέμεναν μόνιμα στην Τάλσα της Οκλαχόμα, όπου και απεβίωσε στις 9 Ιουλίου 2024, σε ηλικία 89 ετών, συνεπεία εγκεφαλικού επεισοδίου.

 Παραπομπές 

Εξωτερικοί σύνδεσμοι


Κατηγορία:Γερουσιαστές των ΗΠΑ
Κατηγορία:Οκλαχόμα
Κατηγορία:Πολιτικοί του Ρεπουμπλικανικού Κόμματος (ΗΠΑ)
Κατηγορία:Μέλη της Βουλής των Αντιπροσώπων (ΗΠΑ)
Κατηγορία:Αμερικανοί πολιτικοί
Κατηγορία:Αμερικανοί επιχειρηματίες